b"\n_START_ARTICLE_\nEruvin\n_START_SECTION_\nEruv\xc4\x93 hacer\xc5\x8dt\n_START_PARAGRAPH_\nDa bi ob\xc5\xa1li hala\xc5\xa1ki predpis o prepovedi prena\xc4\x8danju kakr\xc5\xa1nega koli predmeta iz privatne domene (hi\xc5\xa1e) v javno domeno (dvori\xc5\xa1\xc4\x8de), ki je pripadalo ve\xc4\x8d dru\xc5\xbeinam, je bilo dovoljeno fiktivno pretvarjanje javne domene v zasebno z zdru\xc5\xbeevanjem vseh sosedov na dvori\xc5\xa1\xc4\x8du v eno dru\xc5\xbeino. To se je doseglo s postavljanjem hlebca kruha ali katere koli druge jedi v eno od hi\xc5\xa1, ki je imela izhod na dvori\xc5\xa1\xc4\x8de. Kruh ali druga jed se je pripravil v petek s skupnimi mo\xc4\x8dmi vseh dru\xc5\xbein, hi\xc5\xa1a, kamor so ga postavili, pa je morala biti dostopna vsem sosedom._NEWLINE_Eruv omogo\xc4\x8da Judom prena\xc5\xa1anje na primer hi\xc5\xa1nih klju\xc4\x8dev, robcev, zdravil ali dojen\xc4\x8dkov. Za prena\xc5\xa1anje se lahko uporablja kro\xc5\xa1nja in palica. Prisotnost ali odsotnost eruva nima posebnega vpliva na \xc5\xbeivljenje ljudi z omejeno mobilnostjo in tiste, ki skrbijo za dojen\xc4\x8dke in majhne otroke.\n_START_SECTION_\n\xc5\xa0ituf\xc4\x93 mavo\xc5\x8dt\n_START_PARAGRAPH_\n\xc5\xa0ituf\xc4\x93 mavo\xc5\x8dt ali \xc5\xa0it\xc5\xabf mav\xc5\x8dj je zelo podoben postopek, s katerim so se prehodi in ulice pretvorili iz javne v zasebno domeno. Sosedje so na predve\xc4\x8der \xc5\xa1abata prehod ali ulico simboli\xc4\x8dno zaprli s hlodom, \xc5\xbeico ali vrvjo in s tem omogo\xc4\x8dili, da so v soboto po tem delu mesta prena\xc5\xa1ali zasebne predmete.\n_START_SECTION_\nEruve t'hum\xc4\xabn\n_START_PARAGRAPH_\nJudovska Biblija predpisuje, da ne sme sedmi dan v tednu nih\xc4\x8de zapustiti svojega mesta, se pravi naselja ali mesta v \xc5\xa1ir\xc5\xa1em smislu. Gibanje v  okolici naselja je  omejeno na 2000 vatlov \xc5\xa1irok pas, ki se v talmudski zakonodaji imenuje t'h\xc5\xabm \xc5\xa1ab\xc4\x81t (sobotna meja ali podro\xc4\x8dje sobote). Gibanje dlje od te meje je v soboto prepovedano. Da bi si omogo\xc4\x8dil obhod posestva ali \xc5\xbeivine, je moral vsak, ki je nameraval to storiti, v petek zve\xc4\x8der v bli\xc5\xbeini mejne \xc4\x8drte polo\xc5\xbeiti nek u\xc5\xbeiten predmet, ki je predstavljal njegov eruv.  Z njim je simboli\xc4\x8dno prestavil svoje prebivali\xc5\xa1\xc4\x8de in dobil dovoljenje, da se od meje oddalji \xc5\xa1e 2000 vatlov.\n_START_SECTION_\nEr\xc5\xabv tav\xc5\xa1il\xc4\xabn\n_START_PARAGRAPH_\nEr\xc5\xabv tav\xc5\xa1il\xc4\xabn (me\xc5\xa1anje kuhane hrane) se uporablja takrat, ko je v petek praznik, na katerega se po starozaveznih predpisih ne bi smelo kuhati hrane za soboto. Predpis se obide tako, da se jedi za soboto pripravijo \xc5\xbee v \xc4\x8detrtek, s \xc4\x8dimer se fiktivno zdru\xc5\xbeita petek in sobota. Dovoljena je tudi olaj\xc5\xa1ava, da se ob posebni molitvi pripravi samo simboli\xc4\x8dna koli\xc4\x8dina sobotne hrane. Hrano pripravi mestni rabin za vse svoje vernike. _NEWLINE_Predpisi so ob\xc5\xa1irni in zelo zapleteni, vendar so \xc5\xbee v \xc4\x8dasu, ko so nastali, pomenili veliko olaj\xc5\xa1anje v vsakdanjem \xc5\xbeivljenju Judov. Hahadisti so nanje gledali kot na vrhunec modrosti in jih pripisali, komu drugemu kot kralju Salomonu."